BCPG ดีด 4% โบรกแนะ “ซื้อ” เป้า 14 บ. ลุ้นปี 66 กำไร 1.3 พันล้าน
BCPG ดีด 4% ลุ้นกำไรปี 66 อยู่ที่ 1,296 ล้านบาท รับรายการพิเศษจากการขายเงินลงทุนเข้ามา รวมถึงโครงการพลังงานแสงอาทิตย์ในไต้หวันจะเริ่มเดินเครื่อง COD 70 เมกะวัตต์ภายในปี 2566 ด้านโบรกแนะนำ “ซื้อ” ราคาเป้าหมาย 14 บ. 
BCPG ดีด 4% ลุ้นกำไรปี 66 อยู่ที่ 1,296 ล้านบาท รับรายการพิเศษจากการขายเงินลงทุนเข้ามา รวมถึงโครงการพลังงานแสงอาทิตย์ในไต้หวันจะเริ่มเดินเครื่อง COD 70 เมกะวัตต์ภายในปี 2566 ด้านโบรกแนะนำ “ซื้อ” ราคาเป้าหมาย 14 บ.
17 ม.ค. 2566

ผู้สื่อข่าวรายงานว่า วันนี้ (16 ม.ค. 66)  ราคาหุ้น บริษัท บีซีพีจี จำกัด (มหาชน) หรือ BCPG ณ เวลา 15:59 น. อยู่ที่ระดับ 10.50 บาท บวก 0.40 บาท หรือเพิ่มขึ้น 3.96% สูงสุดที่ระดับ 10.70 บาท ต่ำสุดที่ระดับ 10.10 บาท ด้วยมูลค่าการซื้อขาย 183.41 ล้านบาท

บล.ฟิลลิป ระบุในบทวิเคราะห์ว่า ทางฝ่ายประมาณการกำไรสุทธิปี 2566 ไว้ที่ 1,296 ล้านบาท เนื่องจากปีก่อนหน้ามีรายการพิเศษจากการขายเงินลงทุนเข้ามา แต่หากกำไรปกติจากการดำเนินงานคาดเพิ่มขึ้น 37% ที่ 1,277 ล้านบาท เนื่องจากโครงการพลังงานแสงอาทิตย์ในไต้หวันจะเริ่ม COD 70 MW ภายในปี 2566 และดำเนินการเต็มกำลังการผลิตในปี 2567 โดยกำลังการผลิตรวมของโครงการเพิ่มขึ้นอยู่ที่ 480 MW จากเดิม 469 MW
เนื่องจากสามารถหาที่ดินในการติดตั้งได้เพิ่มเติม ประกอบกับโครงการใหม่ที่ทางบริษัทตั้งเป้าไว้ภายในปี 2566 ซึ่งเป็นโครงการที่สามารถรับรู้รายได้ได้ทันทีแต่ทางฝ่ายยังไม่ได้รวมโครงการดังกล่าวไว้ในประมาณการ เนื่องจากต้องการรอความชัดเจนที่มากขึ้น ทางฝ่ายประเมินราคาพื้นฐานปี 2566 อยู่ที่ 14 บาท